
MARIJAMPOLĖS SAVIVALDYBĖS NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS

2025 m. vasario 14 d. Nr. K-74

Posėdis įvyko - 2025 m. sausio 30 d., 16.00 val.
Posėdžio pirmininkas – Daiva Juodžiukynienė, Mediacijos ir socialinių paslaugų centro „Po vienu skėčiu“ vadovė.
Posėdžio sekretorė – Agnė Gedžienė, Marijampolės savivaldybės administracijos investicijų ir verslo skatinimo skyriaus vyriausioji specialistė.
Posėdyje dalyvavo: Renata Ašipauskienė, VšĮ Socialinės integracijos centro „Mes kartu“ direktorė, Rasa Duoblienė, Labdaros ir paramos fondo „Maisto bankas“ Marijampolės skyriaus koordinatorė, Irma Kavaliauskienė, Marijampolės I grupės negaliųjų draugijos pirmininkė, Alvydas Kirkliauskas, Marijampolės savivaldybės tarybos narys, Valdas Pileckas, Marijampolės savivaldybės tarybos narys, Aistė Rutkauskienė, Viešosios įstaigos Visuomenės ir verslo plėtros instituto projektų vadovė, Loreta Rutkauskienė, Marijampolės savivaldybės administracijos Savivaldybės jaunimo reikalų koordinatorė (vyriausioji specialistė), Lina Sarpalienė, Marijampolės savivaldybės tarybos narė, Jolita Žukelienė, Marijampolės savivaldybės administracijos Socialinių paslaugų skyriaus vedėja, Žaneta Stankevičienė, Marijampolės apskrities moters veiklos centro pirmininkė.

DARBOTVARKĖ:
1.	Dėl darbotvarkės tvirtinimo.
2.	Dėl Marijampolės savivaldybės nevyriausybinių organizacijų tarybos 2024 m. veiklos ataskaitos tvirtinimo.
3.	Dėl Marijampolės savivaldybės nevyriausybinių organizacijų tarybos 2025 m. veiklos plano tvirtinimo.
4.	Kiti einamieji klausimai.

1. SVARSTYTA. Darbotvarkės tvirtinimas.
D. Juodžiukynienė pristatė 2025 m. sausio 30 d. Marijampolės savivaldybės nevyriausybinių organizacijų posėdžio darbotvarkę. Pasiteiravo, ar yra pasiūlymų ir/ar pastabų dėl darbotvarkės.
Pastabų ir/ar pasiūlymų gauta nebuvo. 
D. Juodžiukynienė pasiūlė patvirtinti Marijampolės savivaldybės nevyriausybinių organizacijų 2025 m. sausio 30 d. posėdžio darbotvarkę.
NUTARTA. Patvirtinti 2025 m. sausio 30 d. Marijampolės savivaldybės nevyriausybinių organizacijų 2025 m. sausio 30 d. posėdžio darbotvarkę.
BALSAVO: „UŽ“ – 12; „PRIEŠ“ – 0; „SUSLAIKĖ“ – 0; „NUSIŠALINO“ – 0.

2. SVARSTYTA. Marijampolės savivaldybės nevyriausybinių organizacijų tarybos 2024 m. veiklos ataskaitos tvirtinimas.
[bookmark: _Hlk152684086]D. Juodžiukynienė pristatė Marijampolės savivaldybės nevyriausybinių organizacijų tarybos 2024 m. veiklos ataskaitą, kurios projektas tarybos nariams buvo pateiktas el. paštu. Pasiteiravo, ar yra pasiūlymų ir/ar pastabų dėl Marijampolės savivaldybės nevyriausybinių organizacijų tarybos 2024 m. veiklos ataskaitos. Pasiūlymų ir/ar pastabų nebuvo. Pasiūlė patvirtinti Marijampolės savivaldybės nevyriausybinių organizacijų tarybos 2024 m. veiklos ataskaitą.
NUTARTA. Patvirtinti Marijampolės savivaldybės nevyriausybinių organizacijų tarybos 2024 m. veiklos ataskaitą.
BALSAVO. „UŽ“ – 12; „PRIEŠ“ – 0; „SUSLAIKĖ“ – 0; „NUSIŠALINO“ – 0.

3. SVARSTYTA. Marijampolės savivaldybės nevyriausybinių organizacijų tarybos 2025 m. veiklos plano tvirtinimas.
D. Juodžiukynienė pristatė Marijampolės savivaldybės nevyriausybinių organizacijų tarybos 2025 m. veiklos planą, kurio projektas tarybos nariams buvo pateiktas el. paštu. Pasiteiravo, ar yra pasiūlymų ir/ar pastabų dėl Marijampolės savivaldybės nevyriausybinių organizacijų tarybos 2025 m. veiklos plano.
Vyko diskusija dėl veiklos plano tikslinimo. Bendru sutarimu nutarta patikslinti veiklos plano 2.1 uždavinio „Gerinti nevyriausybinių organizacijų (toliau – NVO) plėtros sąlygas“ 2.1.1 priemonę „Organizuoti NVO tarybos posėdžius su savivaldybės teritorijoje veikiančiomis kitomis NVO veiklas vykdančiomis socialinėje, kultūros, sporto, jaunimo ir kt. srityse“, papildomai nurodant susitikimo su verslo atstovais organizavimą. Siūloma vietoje priemonės 2.4.2 „Suorganizuoti konferenciją. Marijampolės savivaldybėje didžiausią pokytį kuriančių NVO apdovanojimai“ numatyti priemonę „Suorganizuoti konferenciją“. 
NUTARTA. Patvirtinti Marijampolės savivaldybės nevyriausybinių organizacijų tarybos 2025 m. veiklos planą su patikslinimais (pridedama).
BALSAVO. „UŽ“ – 12; „PRIEŠ“ – 0; „SUSLAIKĖ“ – 0; „NUSIŠALINO“ – 0.

4. SVARSTYTA. Kiti einamieji klausimai.
A. Gedžienė informavo, kad Marijampolės savivaldybės administracija yra gavusi Nacionalinės nevyriausybinių organizacijų koalicijos raštą, kuriame informuojama, kad nuo 2025 m. pasikeitus Labdaros ir paramos įstatymui 1,2 proc. GPM dalies paramą gali gauti tik nevyriausybinės organizacijos ir meno kūrėjai. Organizacijoms, siekiančioms šios paramos, būtina Registrų centro Juridinių asmenų registre būti įregistravus žymą „Nevyriausybinė organizacija“. Informavo, kad šia informacija el. paštu pasidalins su tarybos nariais ir paprašė, kad tarybos nariai šia informacija pasidalintų su kitomis organizacijomis.
NUTARTA. Šiuo klausimu sprendimas nebuvo priimtas.
BALSAVO. Šiuo klausimu balsuota nebuvo.

PRIDEDAMA:
1. NVO tarybos 2024 m. spalio 17 d. posėdžio dalyvių sąrašas, 1 lapas.
2. Marijampolės savivaldybės nevyriausybinių organizacijų tarybos 2024 m. veiklos ataskaita.
3. Marijampolės savivaldybės nevyriausybinių organizacijų tarybos 2025 m. veiklos planas.


Tarybos pirmininkė	Daiva Juodžiukynienė


Tarybos sekretorė	Agnė Gedžienė
